United Buddy Bears

thumb|250px|''United Buddy Bears''. Doma laukums - 2018. gadā Rīgā
***United Buddy Bears*** ir starptautisks mākslas projekts.

Ar moto: *Mums jāiepazīstas tuvāk, tad mēs varēsim labāk saprast viens otru, vairāk uzticēt un labāk dzīvot kopā*, aģitē *United Buddy Bears* savā pasaules turnejā par saticīgu kopdzīvi. Vairāk par 140 *Buddy* lāčiem (katrs 2 m augsts) reprezentē arī daudzas no Apvienoto Nāciju Organizācijas atzītajām valstīm. Izstādes jau apmeklējuši vairāk nekā 40 miljoni cilvēku. Projekta iniciatori ir Eva Herlica un Klauss Herlics.

## ''United Buddy Bears'' vēstījums
*United Buddy Bears* saticīgi stāv "roku rokā" un uzstājas par toleranci un tautu, kultūru un reliģiju draudzību.

## Māksla un kultūra
Katru *Buddy* lāci individuāli darināja kāds mākslinieks savai dzimtajai valstij. Jautrā sadarbībā radies tāds kopīgs mākslas darbs, kas izstaro dzīves prieku. Pateicoties lāču daudzveidīgajai noformēšanai atbilstoši katras valsts īpatnībām, izstādes apmeklētāji piedzīvo ceļojumu apkārt zemeslodei.

## Līdzšinējie pasaules turnejas pieturas punkti
* 2002/2003: Berlīne
* 2004: Kicbīle, Honkonga, Stambula
* 2005: Tokija, Seula
* 2006: Sidneja, Berlīne, Vīne
* 2007: Kaira, Jeruzaleme
* 2008: Varšava, Štutgarte, Phenjana
* 2009: Buenosairesa, Montevideo
* 2010: Berlīne, Astana, Helsinki
* 2011: Sofija, Berlīne, Kualalumpura
* 2012: Ņūdeli, Sanktpēterburga, Parīze
* 2013: Jekaterinburga
* 2014: Riodežaneiro
* 2015: Havana , Santjago
* 2016: Penang
* 2017/2018: Berlīne
* 2018: Rīga
* 2019: Gvatemala
* 2020/2022: Berlīne, Tierpark Friedrichsfelde

## Īpašie notikumi
thumb|200px|''United Buddy Bears'' - Parīze 2012.
* 2003. gads, Berlīne: Kad sers Pīters Ustinovs apmeklēja 2002. gada izstādi Berlīnē, viņš uzstāja, ka Irākai arī turpmāk vajadzētu būt pārstāvētai *United Buddy Bears* lokā. 2003. gadā Irāka pirmo reizi piedalījās šajā lokā un Ustinovs teica izstādes atklāšanas runu vairāk nekā 70 vēstnieku klātbūtnē.
* 2004. gads, Honkonga: 2003. gadā Džekijs Čans apmeklēja izstādi Berlīnē. Pēc viņa iniciatīvas starptautiskie lāči pēc gada ceļoja uz Honkongu. Čans kļuva par šī pasākuma patronu. Atklāšanas ceremonijā piedalījās vairāk nekā 3000 VIP viesu, kas pārstāvēja politikas, biznesa un kultūras aprindas.
* 2005. gads, Seula: Gatavojoties izstādei Dienvidkorejā, divi mākslinieki saņēma atļauju ceļot no Ziemeļkorejas uz Vāciju caur Pekinu, lai izstrādātu *Buddy* lāci savas valsts vārdā. Līdz ar to kļuva iespējams, ka gan Ziemeļkoreja, gan Dienvidkoreja pirmo reizi stāvēja roku rokā mākslas izstādes laikā.
* 2007. gads, Jeruzaleme: Visas arābu valstis tika pārstāvētas 132 nāciju lokā, kur Palestīnas lācis Jeruzalemē pirmo reizi tika pārstāvēts vienlīdzīgi ar visiem citiem lāčiem.
* 2008, Phenjana: Tā bija pirmā izstāde Ziemeļkorejā, kas bija pieejama un atvērta visiem. Saskaņā ar oficiālo informāciju Phenjanā katru nedēļu tika uzskaitīti aptuveni 100 000 apmeklētāju.
* 2012. gads, Parīze: *United Buddy Bears* tika izrādīti netālu no Eifeļa torņa, lai atzīmētu 25. gadadienu kopš Parīzes un Berlīnes kļūšanu par sadraudzības pilsētām, kā arī Elizejas līguma 50. gadadienu, kas atzīmēja oficiālo samierināšanos starp Franciju un Vāciju pēc Otrā pasaules kara.
* 2014. gads, Riodežaneiro: No maija līdz jūlijam slavenā *United Buddy Bears* izstāde tika organizēta Riodežaneiro krastos; tieši 2014. gada Pasaules kausa futbolā norises laikā. Izstāde notika Kopakabanas promenādē un piesaistīja vairāk nekā 1 000 000 cilvēku. Tika izstādītas vairāk nekā 140 lāču skulptūras, katra no tām bija divus metrus augsta un katru no tām bija izstrādājis cits mākslinieks.
* 2015. gads, Havana: "Ar skulptūrām Vācija sūta miera vēsti Kubai." 124 lāči stāv "roku rokā". Svētā Asīzes Franciska laukumā. Skulptūras izstrādāja 124 mākslinieki, kas pārstāvēja 124 valstis.
* 2018. gads, Rīgā: Vācijas vēstniecība uz Rīgu atved Berlīnes lāčus. No 12. jūlija līdz 22. augustam Doma laukumā apskatāmi 149 *United Buddy Bears* lāči. Tā bija viņu pirmā vizīte Baltijā, kā Vācijas dāvana Latvijas iedzīvotājiem valsts simtgadē. Izstādi organizēja Vācijas vēstniecība Rīgā sadarbībā ar Rīgas domi.

## Palīdzība bērniem
Pateicoties ziedojumiem un rīkotajām izsolēm UNICEF un vietējas bērnu palīdzības organizācijas līdz šim jau saņēmušas no *Buddy* lāčiem vairāk par 2,5 miljoniem eiro.

## Atbalsts
Izstādes vienmēr ir atbalstījuši un atbalsta UNICEF vēstnieki (tai skaitā Pīters Ustinovs, Džekijs Čans, Mija Ferova, Kens Dons), augsta ranga politiķi (tai skaitā Japānas ministru prezidents Džuničiro Koidzumi, Vācijas prezidents Horsts Kēlers, Urugvajas prezidents Tabare Vaskess) un starptautiska mēroga uzņēmumi.

## Galerija


Attēls:Buddy Bear Bebelplatz.jpg|*United Buddy Bears* - Berlīne 2006.
Attēls:The Golden Buddy Bears in Vienna.jpg|*United Buddy Bears* - Vīnē 2006.
Attēls:United Buddy Bears am Nil, Kairo.JPG|*United Buddy Bears* - Kaira 2007.
Attēls:United Buddy Bear in Buenos.jpg|*United Buddy Bears* - Buenosairesā 2009.
Attēls:220510 Astana 2010.JPG|Astana 2010




Attēls:2010_Helsinki_Senatsplatz.jpg|*United Buddy Bears* - Helsinki 2010.
Attēls:Sofia 2011 Sveta Nedelya.JPG|Sofija 2011.
Attēls:2011 Berlin-Kudamm.jpg|Berlīne 2011Kurfürstendamm.
Attēls:Kuala-Lumpur 2012.jpg|Kualalumpura 2011/2012.
Attēls: SHA 8164.JPG|Eva Herlica un Klauss Herlics, Sanktpēterburga 2012.




Attēls:United Buddy Bears in Rio de Janeiro.JPG|Riodežaneiro 2014Kopakabana.
Attēls:Havanna01.jpg|Havana 2015Plaza San Francisco.
Attēls:3.Santi3.JPG|Santjago 2015 Vitacura.
Attēls:Penang malaysia 02.jpg|Penang 2017 George Town.
Attēls:Riga 1.jpg|*United Buddy Bears* - Rīga 2018.



## Publikācijas
* Eva un Klaus Herlitz, *United Buddy Bears — The Art of Tolerance on World Tour*. angļu un vācu, novembris 2017, .

## Atsauces un piezīmes

## Ārējās saites

* Oficiālā mājas lapa
* The Golden Buddy Bears
* Džekijs Čans un United Buddy Bears